open-index/open-wikipedia-markdown huggingface dataset:
Вышэйшая школа адміністрацыі і бізнесу імя Эўгеніюша Квяткоўскага ў Гдыні

**Вышэйшая школа адміністрацыі і бізнесу імя Эўгеніюша Квяткоўскага ў Гдыні** () — польская прыватная вышэйшая навучальная ўстанова, якая знаходзіцца ў Гдыні.

## Агульная характарыстыка 
Вучэльня пачала сваю дзейнасць 15 чэрвеня 1994 года, занесена ў рэестр недзяржаўных ВНУ Польшчы пад нумарам 38. 

З 9 жніўня 2000 года вучэльня мае права праводзіць навучанне ў магістратуры па спецыяльнасці «Менеджмент і маркетынг», а 3 ліпеня 2003 года атрымала права на наданне вышэйшай адукацыі ў галіне адміністравання. У 2006 годзе вучэльня атрымала дазвол на наданне вышэйшай адукацыі першай ступені (бакалаўрыяту) у галіне фінансаў і бухгалтарскага ўліку, а ў 2009 годзе ў галіне лагістыкі, унутранай бяспекі і права. У 2011 годзе яна атрымала права праводзіць навучанне на ўзроўні магістратуры ў галіне адміністравання.

## Структура 
* Факультэт права і адміністрацыі
* Факультэт кіравання
* Факультэт здароўя
* Фііял у Лембарку

## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з польскай мовай навучання
Катэгорыя:Вышэйшыя навучальныя ўстановы Гдыні
Менард (акруга, Тэхас)

**Акруга Менард** () — акруга штата Тэхас Злучаных Штатаў Амерыкі . На 2000 год у ёй пражывала 2360 чалавек. Па ацэнцы бюро перапісаў насельніцтва ЗША ў 2009 годзе насельніцтва акругі складала 2127 чалавек. Акруговы цэнтр - горад Менард. Сфарміравана ў 1858 годзе. Названа ў гонар Мішэля Брэнамура Менарда, заснавальніка Галвестана.

Катэгорыя:Акругі Тэхаса
Мерыдыян (Тэхас)

**Мерыдыян** () — горад у ЗША, размешчаны ў цэнтральнай частцы штата Тэхас, адміністрацыйны цэнтр акругі Боске. Па дадзеных перапісу 2010 года колькасць жыхароў складала 1493 чалавекі, паводле ацэнкі Бюро перапісу ЗША ў 2015 годзе ў горадзе пражывала 1427 чалавек.

Катэгорыя:Гарады Тэхаса
Боске (акруга)

**Акруга Боске** () — акруга штата Тэхас Злучаных Штатаў Амерыкі. На 2000 год у ёй пражывала 17204 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 17 760 чалавек. Акруговы цэнтр — горад Мерыдыян. Сарміравана ў 1854 годзе з часткі акругі Мак-Ленан. Названа ад назвы ракі Боске, якая ўтварае ўсходнюю мяжу акругі.

Катэгорыя:Акругі Тэхаса
Мак-Ленан (акруга)

**Акруга Мак-Ленан** () — акруга штата Тэхас Злучаных Штатаў Амерыкі. На 2000 год у ёй пражывала 231519 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 233 378 чалавек. Акруговы цэнтр — горад Уэйка. Сфарміравана ў 1850 годзе. Названа ў гонар Нейла Мак-Ленана, аднаго з першых пасяленцаў акругі.

Катэгорыя:Акругі Тэхаса
Ганна Аляксееўна Перасільд

**Ганна Аляксееўна Перасільд** (; нар. 20 мая 2009) — расійская актрыса, дачка актрысы Юліі Перасільд і рэжысёра Аляксея Учыцеля. Шырокую вядомасць атрымала дзякуючы адной з галоўных роляў у серыяле «Слова пацана. Кроў на асфальце» (2023).

## Біяграфія 
Нарадзілася 20 мая 2009 года ў Маскве. Маці — актрыса Юлія Перасільд, бацька — рэжысёр Аляксей Учыцель.

Бацькі былі супраць таго, каб дзяўчынка пачынала кар’еру ў кіно, і нейкі час адхілялі адпаведныя прапановы. Тым не менш у 2018 годзе Перасільд-малодшая атрымала ролю ў фільме Сяргея Макрыцкага «Чарнавік». У 2020 годзе яна знялася ў карціне Наталіі Канчалоўскай «Першы снег». У 2022 годзе згуляла галоўную ролю дзяўчынкі-альбіноса Мука ў фільме Ганны Гараян «Тыбра», прычым атрымала за гэтую карціну галоўную жаночую ўзнагароду на кінафестывалі SOL. Яе гульню высока ацанілі рэцэнзенты.

У 2023 годзе актрыса з’явілася ў серыяле Жоры Крыжоўнікава «Слова пацана. Кроў на асфальце» ў адной з галоўных роляў. Яна згуляла Айгуль. Карціна стала адным з самых гучных расійскіх тэлепраектаў 2023 года, а Ганна за кошт гэтага хутка абышла па папулярнасці сваю маці: пра гэта кажуць, у прыватнасці, даныя пошукавіка Яндэкса.

Дзяўчынка рана стала аб’ектам цікавасці СМІ як дачка знакамітай маці. Шэраг федэральных тэлеканалаў узяў у яе інтэрв’ю ў 2021 годзе ў Байкануры, калі Юлія Перасільд знаходзілася ў космасе, на здымках фільма «Выклік». Ганна выканала аднайменную песню, напісаную для фільма. Маці і дачка ўдзельнічалі ў тэлевізійным шоу «Дзве зоркі». У 2022 годзе ў часопісе «Москва» было апублікавана меркаванне Ганны Перасільд пра асаблівасці сталічнага жыцця.

## Фільмаграфія 
## Заўвагі 
## Спасылкі 
* Это мой город: актриса Анка Пересильд
* Анна Пересильд раскрыла подробности съемок сцены с поцелуем в сериале «Слово пацана. Кровь на асфальте»
* 14-летняя дочь Юлии Пересильд поцеловалась на съемках впервые в жизни
* Удар для Учителя: дочь Пересильд обесчестили в сериале «Слово пацана. Кровь на асфальте»

Катэгорыя:Дзеці-акцёры Расіі
Катэгорыя:Актрысы XXI стагоддзя
Катэгорыя:Актрысы Расіі
Катэгорыя:Актрысы паводле алфавіта
Катэгорыя:Вікіпедыя:Біяграфіі сучаснікаў
Мерцан

**Мерцан** () — горад у ЗША, размешчаны ў заходняй частцы штата Тэхас, адміністрацыйны цэнтр акругі Арыян. Па дадзеных перапісу за 2010 год колькасць жыхароў складала 781 чалавек, паводле ацэнкі Бюро перапісу ЗША ў 2016 годзе ў горадзе пражывала 760 чалавек.

Катэгорыя:Гарады Тэхаса
Айрыян (акруга)

**Акруга Айрыян** () — акруга штата Тэхас Злучаных Штатаў Амерыкі. На 2000 год у ёй пражывала 1771 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 1699 чалавек. Акруговы цэнтр - горад Мерцан.

Сфарміравана ў 1889 годзе з часткі акругі Том-Грын. Названа ў гонар Роберта Андэрсана Айрыяна, дзяржсакратара Рэспублікі Тэхас.

Катэгорыя:Акругі Тэхаса
Мерседэс (Тэхас)

**Мерседэс** () — горад у акрузе Хідалга, штат Тэхас, ЗША, з'яўляецца часткай метраполій Макаллен–Эдынбург–Мішэн і Рэйнаса–Маклен. Паводле статыстычных звестак 2010 года, колькасць яго насельніцтва склала 15 570 чалавек.

Катэгорыя:Гарады Тэхаса
Уорд (акруга, Тэхас)

**Уорд** () — акруга ў штаце Тэхас, ЗША. Акруговы цэнтр - горад Манаханс.

На 2000 год у акрузе пражывала 10909 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 10 528 чалавек. Сфарміравана ў 1887 годзе. Названа ў гонар Томаса Уільяма Уорда, мэра горада Остына.

Катэгорыя:Акругі Тэхаса
Уорд

**Уорд**:

## Прозвішча 
* Маклейн Уорд — амерыканскі канкурыст, алімпійскі чэмпіён
* Стывен Уорд — ірландскі футбаліст

## Тапонім 
* Уорд (акруга, Тэхас)
Мескіт (Тэхас)

**Мескіт** () — горад у ЗША, размешчаны ў паўночна-ўсходняй частцы штата Тэхас. Насельніцтва - 139 824 чал. паводле ацэнкі на 2010 год. Да 2011 года горад быў адным з нямногіх у акрузе, у якой дзейнічала забарона на продаж піва і віна. Заснаваны 14 сакавіка 1878 года на чыгуначнай лініі "Texas & Pacific" у прыгарадзе Даласа. Чыгунка ішла ад Даласа да Шрыўпарта (Луізіяна). Паселішча каля новай станцыі афіцыйна стала горадам 3 снежня 1887 года.

Катэгорыя:Гарады Тэхаса
Chlidanotinae

**Chlidanotinae** — падсямейства лускакрылых з сямейства .

## Апісанне 
Пярэднія крылы на тарнальным вугле з падоўжным, абрамленым жоўтым арэолам чарнаватай плямай, усярэдзіне якой размешчана ад 8 да 10 серабрыстых бліскавак. У самца паміж доўгім вусікам і соцыямі ёсць дадатковая пара моцна склератызаваных прыдаткаў з загнутымі і завостранымі дыстальнымі канцамі, якія называюцца хамі. У самкі капулятыўная сумка з торбападобным прыдаткам, а першая зоркавая сігна з доўгімі востраканцовымі прамянямі.

Катэгорыя:Ліставёрткі
Oncocera semirubella

**Oncocera semirubella** — від дробных молей сямейства .

## Апісанне 
Размах крылаў 26-30&nbsp;мм. Імага ляцяць у адным пакаленні з канца чэрвеня па жнівень. Матылька лёгка патрывожыць на кароткіх лугах, ляціць з надыходам змяркання і прыцягваецца святлом і цукрам.

## Арэал 
Сустракаецца ў еўрапейскіх рэгіёнах, у тым ліку на Брытанскіх астравах, і ва Усходняй Азіі (напрыклад, у Кітаі, Японіі, Паўднёвай Карэі і Тайвані).

Файл:(MHNT)_Oncocera_semirubella_-_Kiskunfélegyhàza_Hongrie_-_male_dorsal.jpg|*Oncocera semirubella*♂
Файл:(MHNT)_Oncocera_semirubella_-_Kiskunfélegyhàza_Hongrie_-_male_ventral.jpg|*Oncocera semirubella*♂ △

Файл:Oncocera_semirbubella3.jpg
Файл:Buckler_W_The_larvæ_of_the_British_butterflies_and_moths_Plate_CLIX.jpg|Мал.1, 1a, 1b, 1 c Лічынкі на розных стадыях 1d кукалка

## Біялогія 
Лічынкі харчуюцца такімі відамі, як , , , прадстаўнікамі родаў  і .

## Спасылкі 
* waarneming.nl
* Lepidoptera of Belgium
* UKmoths

Катэгорыя:Агнёўкі
Шэніл

**Шэніл** — жакардавая тканіна са складаным малюнкам пляцення. У структуры мае адну або некалькі шэнілавых нітак з варсінкамі. Назва «шэніл» мае французскае паходжанне, у перакладзе азначае «вусень» (ад ). Назва дадзена па складзе нітак, асновай якіх з’яўляюцца начасаныя, пухнатыя валокны.

Тэхналогію атрымання пражы стварылі некалькі стагоддзяў таму ў ЗША, і на працягу доўгага часу яна лічылася эксклюзівам.

## Склад абівальнай тканіны 
* Бавоўна
* Віскозная тканіна
* Сінтэтычны шэніл

## Выкарыстанне 
Тканіна шэніл шчыльнага крою выкарыстоўваецца для абіўкі мэблі: крэслаў, канапаў і іншай . Больш лёгкі крой выкарыстоўваюць для фіранак, абіўкі сцен і іншага.

## Годнасці тканіны 
Шэнілавая тканіна выдатна паглынае шум і святло, таму часцей за ўсё выкарыстоўваецца для фіранак або штор. Яна з’яўляецца мяккай, эластычнай, і не мяняе свайго першапачатковага выгляду пасля мыцця або чысткі. Мае розныя расфарбоўкі, арнаменты і ўзоры, што дазваляе рэалізоўваць любыя фантазіі. Дзякуючы ўласцівасцям нітак тканіна зносаўстойлівая і даўгавечная. Экалагічная, паколькі ў складзе прысутнічае шмат бавоўны.

## Літаратура 
* 
* 

Катэгорыя:Тканіны
Брэндан Фрэйзер (акцёр)

**Брэндан Джэймс Фрэйзер** (; нар. , , Індыяна) — амерыканскі і канадскі акцёр тэатра, кіно і тэлебачання, прадзюсер. Лаўрэат прэмій «Оскар», «Выбар крытыкаў» і прэміі Гільдыі кінаакцёраў ЗША (2023). Намінант на прэміі «Залаты глобус» (2023) і BAFTA (2023). Найбольш вядомы па ролі Рыка О’Конэла ў трылогіі фільмаў «Мумія», а таксама па фільмах «Выбух з мінулага», «Джордж з джунгляў», «Аслеплены жаданнямі», «Сутыкненне» і «Кіт».

## Крыніцы
Осцін Батлер

**Осцін Роберт Батлер** (, нар. , Анахайм) — амерыканскі акцёр. Найбольш вядомы па ролі Элвіса Прэслі ў музычнай біяграфічнай драме База Лурмана «Элвіс», якая прынесла яму прэміі «Залаты глобус» і BAFTA, а таксама намінацыі на «Оскар», «Выбар крытыкаў» і прэмію Гільдыю кінаакцёраў Амерыкі ў катэгорыі «Найлепшая мужчынская роля».

## Фільмаграфія 
## Зноскі
Забойцы кветкавага месяца (фільм)

**«Забойцы кветкавага месяца»** () — амерыканскі драматычны фільм-вэстэрн 2023 года рэжысёра Марціна Скарсэзэ, пастаўлены па  . Адаптацыяй кнігі займаліся  і Марцін Скарсэзэ. Галоўныя ролі выканалі Леанарда Дзі Капрыа, Роберт Дэ Ніра і Лілі Гладстан. Гэта шостая мастацкая супраца паміж Скарсэзэ і Дзі Капрыа, а таксама дзясятая паміж Скарсэзэ і Дэ Ніра.

Прэм’ера фільма адбылася 20 мая 2023 года ў межах пазаконкурснай праграмы 76-га Канскага кінафестывалю. Фільм выйшаў у шырокі пракат у Злучаных Штатах 20 кастрычніка 2023 года.

## Сюжэт 
Неўзабаве пасля Першай сусветнай Эрнэст Бёркхарт, які адслужыў у Францыі поварам, прыязджае ў Аклахому, дзе знаходзіцца буйная рэзервацыя індзейцаў племя осэйдж, якія раптоўна разбагацелі з-за выяўленай на іх зямлі нафты. Там жыве яго дзядзька Уільям Хэйл па мянушцы Кароль — сябра індзейцаў і вялікі чалавек. Кароль пераконвае Эрнэста пасватацца да Молі Кайл, маладой жанчыны з заможнай індзейскай сям’і. Ідэя складаецца ў тым, каб зямельныя правы гэтай сям’і з часам перайшлі да Беркхарта, а значыць да Хэйла — але для гэтага павінны памерці мама Молі, яе сёстры і яна сама.

## Акцёрскі склад 
* Леанарда Дзі Капрыа — '**
* Роберт Дэ Ніра — **'
* Лілі Гладстан — ''''

## Крыніцы 
## Спасылкі 
* 

Катэгорыя:Фільмы ЗША 2023 года
Катэгорыя:Крымінальныя фільмы 2023 года
Катэгорыя:Фільмы-драмы 2023 года
Катэгорыя:Крымінальныя фільмы ЗША
Катэгорыя:Фільмы-драмы ЗША
Катэгорыя:Гістарычныя фільмы ЗША
Катэгорыя:Вестэрны ЗША
Катэгорыя:Фільмы на англійскай мове
Катэгорыя:Фільмы Марціна Скарсэзэ
Пол Мескал

**Пол Мескал** (; нар. , Мейнут, Кілдэр, Ірландыя) — ірландскі акцёр. Нарадзіўся ў Мейнуце, вучыўся акцёрскаму майстэрству ў Акадэміі Ліра і граў у спектаклях у Дубліне. Мескал уславіўся роляй у міні-серыяле «Нармальныя людзі» і ганараваўся прэміі BAFTA TV і намінацыі на «Эмі».

Дэбютам Мескала ў кіно стала другарадная роля ў псіхалагічнай драме «Незнаёмая дачка». У 2022 годзе ён адыграў галоўныя ролі ў драмах «Стварэнні божыя» і «Сонца маё». Роля ў «Сонца маё» прынесла Мескалу намінацыю на «Оскар» і BAFTA. Акцёр быў узнагароджаны прэміяй Лорэнса Аліўе за ролю Стэнлі Кавальскага ў адроджаным спектаклі «Трамвай „Жаданне“».

## Зноскі
Ана дэ Армас

**Ана Селія дэ Армас Каса** (; нар. , , Куба) — кубіна-іспанская актрыса. Пачала сваю кар’еру ў 2006 годзе на Кубе. Пасля поспеху на радзіме і ў Іспаніі, у прыватнасці пасля здымак у серыяле «Чорная лагуна», пераехала ў Галівуд і праславілася на ўвесь свет дзякуючы ролям у фільмах «Бягун па лязе 2049», «Дастаць нажы», «Не час паміраць» і «Бландынка». За выкананне ролі Мэрылін Манро ў апошнім яна атрымала ўсеагульнае прызнанне публікі і крытыкаў і была намінавана на прэміі «Оскар», «Залаты глобус», «BAFTA» і Прэмію Гільдыі кінаакцёраў ЗША.
Аркін

**Аркін** — прозвішча.

## Вядомыя носьбіты 
* Алан Аркін, амерыканскі акцёр, рэжысёр і сцэнарыст
* Яфім Аронавіч Аркін, савецкі ўрач-псіхолаг
Джэймс Дын

**Джэймс Байран Дын** (; ) — амерыканскі акцёр. Яго памятаюць як культурную ікону, якая ўвасабляе юнацкае расчараванне і сацыяльнае адчужэнне, якія прысутнічаюць у яго самай вядомай акцёрскай працы — ролі праблемнага падлетка Джыма Старка ў карціне «Бунтар без прычыны». Двума іншымі ролямі, якія прынеслі вядомасць акцёру, сталі вобразы адзіночкі Кэла Траста ў гістарычнай драме «На ўсход ад раю» і панурага работніка ранча Джэта Рынка ў эпічнай вестэрн-драме «Гігант».

Пасля гібелі ў аўтакатастрофе, 30 верасня 1955 года, Дын стаў першым чалавекам, які атрымаў пасмяротную намінацыю на прэмію «Оскар» за найлепшую мужчынскую ролю за працу ў драме «На ўсход ад раю». Пасля атрымання другой намінацыі за ролю ў эпасе «Гігант» у наступным годзе акцёр стаў першым і адзіным чалавекам, удастоеным дзвюх пасмяротных акцёрскіх намінацый на «Оскар». Двойчы намінаваўся на прэмію BAFTA у катэгорыі «Найлепшы замежны акцёр» (1956, 1957) і быў удастоены дзвюх асаблівых прэмій «Залаты глобус» у катэгорыях «Найлепшы драматычны акцёр» і «Генрыета» (1956, 1957). У 1999 годзе Амерыканскі інстытут кінамастацтва паставіў акцёра на 18 месца ў спісе «100 Найвялікшых зорак кіно».

## Зноскі
Ірына Вадзімаўна Мураўёва

**Ірына Вадзімаўна Мураўёва** (; нар. , , СССР) — савецкая і расійская актрыса тэатра, кіно і агучвання, радыёвядучая; народная артыстка Расійскай Федэрацыі (1994), лаўрэат Дзяржаўнай прэміі СССР (1981) і прэміі Урада Расійскай Федэрацыі (2006).

## Біяграфія 
У 1970-х і 1980-х гадах вяла нядзельную дзіцячую ранішнюю тэлевізійную праграму «Будзільнік». У 1977—1991 гады — актрыса Маскоўскага тэатра імя Массавета, дзе сыграла нямала цэнтральных роляў у спектаклях сучасных аўтараў.

У кіно — з 1973 года. Адна з першых вялікіх роляў у кіно — Сюзанна ў дэтэктыве Самсона Самсонава «Чыста англійскае забойства» (1974).

Шырокую папулярнасць актрысе прынес удзел у легендарнай карціне «Масква слязам не верыць» Уладзіміра Мяньшова. Роля авантурысткі Людмілы прынесла актрысе ўсенародную славу і любоў гледачоў. За гэтую ролю Ірына Мураўёва была ўдастоена дзяржаўнай прэміі СССР.

Затым Ірына Мураўёва знялася ў карціне «Карнавал» Таццяны Ліёзнавай, дзе сыграла правінцыялку Ніну Саламаціна, якая марыць стаць артысткай. Знакамітая сцэна-маналог каля тэлефона-аўтамата «Патэлефануй мне, патэлефануй!» стала ўсенародным хітом. Яе напісаў папулярны кампазітар Максім Дунаеўскі на вершы Раждзественскага.

У 1982 годзе Ірына Мураўёва была прызнана лепшай актрысай года па выніках апытання чытачоў часопіса «Савецкі экран» за ролю ў фільме «Карнавал», які пабіў усе рэкорды па колькасці гледачоў, якія паглядзелі яго, стаўшы лідарам савецкага кінапракату. У тым жа годзе Мураўёва скончыла завочна ГІТІС імя А. В. Луначарскага (спецыяльнасць «Акцёрскае мастацтва»).

З 1993 года па цяперашні час служыць у Дзяржаўным акадэмічным Малым тэатры ў Маскве.

З ліпеня 2017 года знаходзіцца ў базе ўкраінскага сайта «Міратворац».
Мураўёва

**Мураўёва** — жаночая форма прозвішча Мураўёў.

## Вядомыя ноьбіты 
* Аляксандра Рыгораўна Мураўёва — жонка дзекабрыста Мікіты Мураўёва
* Ірына Вадзімаўна Мураўёва — расійская актрыса
Сезон 2006/2007 «Гродна-93»

У сезоне 2006/2007 баскетбольны клуб «Гродна-93» з Гродна прымаў удзел:
* Чэмпіянат Беларусі 2006/2007 ( **2 месца**),
* Кубак Беларусі 2006 ( **бронзавы прызёр**).

## Склад каманды 
*  Аляксей Архіпаў (прыйшоў у каманду падчас сезона)
*  Аляксандр Асіповіч (пакінуў каманду падчас сезона)
*  Андрэй Васілеўка
*  Яўген Грэхаў
*  Саўлюс Казевічус (прыйшоў у каманду падчас сезона)
*  Юрый Качан
*  Андрэй Мастоў
*  Юрый Мішукоў
*  Аляксандр Падзерачоў
*  Алег Саноцкі
*  Дзмітрый Свірыдаў
*  Віктар Ускоў
*  Дзмітрый Шыманскі (пакінуў каманду падчас сезона)
*  Канстанцін Яфрэмаў

## Трэнеры каманды 
*  Міхаіл Фейман (галоўны трэнер)
*  Юрый Чарняк

## Гл. таксама 
* Сезон 2005/2006 «Гродна-93»
* Сезон 2007/2008 «Гродна-93»

## Спасылкі 
* 2006-2007
2006/2007
Гродна-93
Катэгорыя:2006 год у Гродне
Катэгорыя:2007 год у Гродне
Sitana ponticeriana

**Sitana ponticeriana** — від яшчарак сямейства .

## Апісанне 
Агульная даўжыня дасягае 16-18 см. Галава доўгая, выцягнутая, вастрамордая. Тулава стройнае з нізкім грэбнем. У самак грэбень зусім адсутнічае. Канечнасці добра развітыя, з 5 пальцамі, заднія даўжэй пярэдніх, дасягаюць пярэдняй часткі вочка ці морды. Луска на целе кіляватая, раўнамерная. Хвост круглы, тонкі, пакрыты слаба кіляватай луской.

Афарбоўка спіны светла- або цёмна-карычневая з цёмна-карычневымі, чорнымі бакамі. Верхняя частка галавы і верхнія паверхні канечнасцяў без цёмных плям, знізу яны бялёсыя. Ад кончыка падбародка назад да пачатку гарлавой сумкі цягнецца чорная паласа. Унутры рот сіні. Гарлавая сумка ружовая ці чырвоная пасярэдзіне з чорна-сінімі кропкамі бывае толькі ў перыяд спарвання. Звычайна гарлавая сумка матава-белага колеру.

## Спосаб жыцця 
Любіць цёплыя нізіны, сухія прыбярэжныя месцы. Трымаецца як на дрэвах, так і на зямлі. Досыць рухомая жывёла. Хаваецца ў адтулінах, шчылінах у зямлі, у кустах. Актыўная ў ранішнія гадзіны. Харчуецца мурашкамі і іншымі дробнымі насякомымі.

## Размнажэнне 
Яйцакладная яшчарка. Самка ў маі-кастрычніку адкладае ў ямку на зямлі 6-14 яец белага колеру і даўжынёй 10 х 5-6 мм.

## Распаўсюджанне 
Від распаўсюджаны ў Непале, Індыі, на востраве Шры-Ланка, ва Усходнім Пакістане.

## Фота 

Файл:Fan-throated_lizard_(Sitana_ponticeriana)_from_Teri_sand_dune_complex_JEG2916.JPG
Файл:Fan-throated_lizard_(Sitana_ponticeriana)_from_Teri_sand_dune_complex_JEG2869.JPG
Файл:Fan-throated_Lizard_(Sitana_ponticeriana)_W2_IMG_7530.jpg

## Літаратура 
* Cuvier, G. J. L. N. F. D. 1829 Le Règne Animal Distribué d’après son Organisation, pour servir de base à l’Histoire naturelle des Animaux et d’introduction à l’Anatomie Comparée. Nouvelle Edition. Vol. 2. Les Reptiles. Déterville, Paris, i-xvi, 1-406

Катэгорыя:Агамы
Нацыянальны савет абароны дэмакратыі – Сілы абароны дэмакратыі

**Нацыянальны савет абароны дэмакратыі — Сілы абароны дэмакратыі, НСАД—САД** () — палітычная партыя Бурундзі.

## Гісторыя 
НСАД—САД заснаваны ў 1994 годзе. У палітычным крыле арганізацыі дамінавалі хуту на чале з Леанардам Ньянгомай. Рух прыняў удзел у грамадзянскай вайне ў Бурундзі, выступіўшы супраць урада. Групоўка стала галоўнай паўстанцкай арганізацыяй краіны. Станам на 2001 год у баявым крыле было 25 000 баевікоў.

Са студзеня 2005 года групоўка прыпыніла ўзброеную барацьбу і была зарэгістраваная як легальная палітычная партыя. Праз некалькі месяцаў, на парламенцкіх выбарах 4 ліпеня 2005 года, НСАД—САД набраў большасць галасоў. 19 жніўня член партыі П’ер Нкурунзіза абраны прэзідэнтам Бурундзі. Наступныя кіраўнікі краіны (Паскаль Ньябенда і Эварыст Ндаішыміе) таксама былі прадстаўнікамі НСАД—САД.

## Заўвагі 
## Спасылкі 
* Ex-Hutu rebels win Burundi poll, BBC 5 July 2005

Катэгорыя:Палітычныя партыі, заснаваныя ў 1994 годзе
Катэгорыя:Палітычныя партыі Бурундзі
Алан Аркін

**Алан Вольф Аркін** (; , Бруклін, , ЗША — , Карлсбад, Сан-Дыега, Каліфорнія, ЗША) — амерыканскі акцёр, рэжысёр і сцэнарыст. Лаўрэат прэмій «Залаты глобус» (1967), «Оскар» (2007) і BAFTA (2007).

У пачатку 1960-х гадоў з поспехам дэбютаваў на Брадвеі, за адзін з першых жа спектакляў быў удастоены прэміі «Тоні». У драме «Дачакайся цемры» сыграў псіхапатычнага катавальніка гераіні Одры Хепбёрн. За ролю лейтэнанта Розанава ў камедыі «Рускія ідуць! Рускія ідуць!» (1966) атрымаў прэстыжную прэмію «Залаты глобус» і першую намінацыю на «Оскар».

У 1972 годзе Аркін кіраваў першай пастаноўкай п’есы Ніла Саймана «Комікі», якая стала з часам брадвейскай класікай. Таксама апублікаваў некалькі дзіцячых аповесцей у жанры фэнтэзі. Здымаўся ў мностве фільмаў розных жанраў — ад культавай «Хітрыкі-22» (1970) да макабрычнай казкі «Эдвард Рукі-нажніцы» (1990).

У 1985 годзе ён выканаў дзве песні ў альбоме Бена Бэглі Contemporary Broadway Revisited.

У 2007 годзе з трэцяй спробы выйграў прэмію «Оскар» за ролю неабыякавага да порна і гераіну дзеда ў фільме «Маленькая міс Шчасце», абышоўшы свайго бліжэйшага суперніка Эдзі Мёрфі. У 2013 годзе роля аўтарытэтнага кінапрадзюсара Лестэра Сігела ў трылеры Бена Афлека «Аперацыя „Арго“» прынесла Аркіну новыя намінацыі на прэміі «Оскар», Гільдыі кінаакцёраў ЗША, «Залаты глобус» і BAFTA.

Аркін выпусціў дзве кнігі мемуараў: «Імправізаванае жыццё» (2011) і «З майго розуму» (2018).

## Зноскі 
Катэгорыя:Кінаакцёры ЗША
Катэгорыя:Лаўрэаты прэміі BAFTA
Катэгорыя:Лаўрэаты прэміі «Тоні»
Катэгорыя:Лаўрэаты прэміі «Драма Дэск»
Землетрасенне ў Кітаі (2023)

18 снежня 2023 года прыкладна апоўначы па мясцовым часе адбылося землетрасенне на паўночным захадзе КНР.

Эпіцэнтр прыйшоўся на Цзішышань-Баоань-Дунсян-Саларскі аўтаномны павет недалёка ад мяжы паміж правінцыямі Ганьсу і Цынхай. Першыя ваганні працягваліся каля 20 секунд з магнітудай 5.9 (па іншай ацэнцы — 6.2). Следам за землетрасеннем было зафіксавана дзевяць падземных штуршкоў з магнітудай 3.

Землятрус стаў найбуйнейшым у краіне па колькасці загінулых за апошнія дзесяць гадоў, забраўшы жыцці больш за 100 чалавек. Станам на раніцу 19 снежня было вядома пра 105 загінулых, 397 пацярпелых у правінцыі Ганьсу; у раёне эпіцэнтра землетрасення пашкоджана каля 5 тысяч будынкаў. Акрамя таго, у правінцыі Цынхай загінулі прынамсі 13 чалавек, 182 былі параненыя, 20 прапалі без вестак.

## Крыніцы 
## Спасылкі 
* 

Катэгорыя:Землетрасенні 2023 года
Катэгорыя:Падзеі 18 снежня
Катэгорыя:Снежань 2023 года
Катэгорыя:2023 год у Кітаі
Сопацкая акадэмія прыкладных навук

**Сопацкая акадэмія прыкладных навук** () — польская прыватная вышэйшая навучальная ўстанова, якая знаходзіцца ў Сопаце.

## Структура 
* Факультэт эканомікі і фінансаў
* Факультэт архітэктуры, інжынерыі і мастацтва
* Філіял у Хайніцах
* Факультэт бізнесу і лінгвістыкі (разам з Акадэміяй «Ateneum» у Гданьску)

## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з польскай мовай навучання
Катэгорыя:Вышэйшыя навучальныя ўстановы Польшчы
Заходняе Палессе (трансгранічны рэгіён)

**Заходняе Палессе** (, ) — трансгранічны фізіка-геаграфічны і этнакультурны рэгіён на тэрыторыі Беларусі, Польшчы і Украіны.

У 2012 годзе на тэрыторыі рэгіёна ўтвораны аднайменны трансгранічны запаведнік «Заходняе Палессе».

## Тэрыторыя 
Заходняя частка рэгіёна ўваходзіць у склад Польшчы (Люблінскае Палессе), паўночна-ўсходняя — Беларусі (Заходняе Палессе або Берасцейска-Пінскае Палессе, якое ў асноўным супадае з фізіка-геаграфічным Брэсцкім Палессем), паўднёва-ўсходняя — Украіны (Валынскае Палессе).

## Гісторыя 
Заходнепалеская культурная супольнасць сфармавалася ў дадзяржаўны перыяд. Археолагі Юрый Кухарэнка, Ірына Русанава, Іван Біруля, Алег Іоў на аснове распаўсюджання парных курганоў, асаблівага тыпу керамікі і паселішч, зрабілі выснову, што рэгіён быў заселены валынянамі. Магчыма, насельніцтва рэгіёна дадзяржаўнага часу належала да дулебскага саюзу плямён, бо самы распаўсюджаны тып жаночых упрыгожанняў — кольцы ў паўтара абароты.

## Насельніцтва 
Карэннае насельніцтва размаўляе на заходнепалескіх гаворках. З беларускага і ўкраінскага боку пануе праваслаўе, з польскага каталіцтва, але значна распаўсюджаны пратэстантызм. Колькасць невялікая, толькі ў гарадах Брэсце, Кобрыне, Пінску (Беларусь), Звягелі, Ковелі, Корасцені, Луцку, Роўна (Украіна), Бяле-Падляскай, Хэлме (Польшча) — колькасць жыхароў болей за 50 тысяч.

## Гідраграфія 
Усходняя частка Заходняга Палесся ляжыць у басейне Дняпра, заходняя — Віслы. Самыя вялікія рэкі — Прыпяць, Заходні Буг, Стыр, Гарынь, Ясельда. На тэрыторыі Заходняга Палесся знаходзіцца ўнікальнае возера Свіцязь.

## Гл. таксама 
* Заходнепалескі рух

## Літаратура 
* 

Катэгорыя:Палессе
Катэгорыя:Гістарычныя вобласці Беларусі
Катэгорыя:Гістарычныя вобласці Польшчы
Катэгорыя:Гістарычныя вобласці Украіны
Віктар Ускоў

**Віктар Віктаравіч Ускоў** (нар. , Эчміядзі́н, Армянская ССР, СССР) — расійскі баскетбаліст, трэнер. Атакуючы абаронца. Майстар спорту міжнароднага класа.

## Біяграфія 
У 2015 годзе быў капітанам баскетбольнага клуба «Арсенал».

У сезоне 2007/08 і 2012/13 гуляў за клуб з Разані, пазней быў у камандзе трэнерам у сезоне 2021/22.

## Дасягненні 
*  Сярэбраны прызёр чэмпіянату Беларусі (1): 2006/2007.
*  Чэмпіён Расійскай Суперлігі (1): 2010/2011.
*  Сярэбраны прызёр Кубка Расіі (1): 2011/2012.
*  Сярэбраны прызёр чэмпіянату Eўропы сярод юнакоў (U-16) (1): 2001.

## Спасылкі 
* Профіль на сайце РФБ
* в «Гродно-93» — еще два легионера
* Uskov Viktor Viktorovich
* Victor Uskov
* ДОБРО ПОЖАЛОВАТЬ, ВИКТОР ВИКТОРОВИЧ!

Катэгорыя:Баскетбалісты Расіі
Катэгорыя:Баскетбольныя трэнеры Расіі
Катэгорыя:Нарадзіліся ў Вагаршапаце
Масавае забойства ў Іванькаве

26 ліпеня 1925 года ў вёсцы Іванькава (Судзіслаўскі раён, Кастрамскі павет, Кастрамская губерня, РСФСР) мясцовы жыхар Рыгор Цімафеевіч Грачоў (), засмучаны даўнім канфліктам з іншымі сялянамі, забіў з паляўнічай стрэльбы 11 чалавек, яшчэ 8 параніў.

## Падзеі 
Пасля Кастрычніцкай рэвалюцыі 1917 года савецкая ўлада апублікавала Дэкрэт аб зямлі, які скасоўваў прыватную ўласнасць і пераразмяркоўваў зямлю паміж сялянамі.

У працэсе пераразмеркавання жыхар Іванькава Рыгор Грачоў не змог атрымаць жаданы ўчастак зямлі, прайграўшы суд суседзям, з якімі і дагэтуль меў складаныя адносіны. Мяркуючы, што не атрымаў належнай долі, ён пачаў планаваць помсту. Раней Грачова ўжо абвінавачвалі ў забойстве, але апраўдалі. Потым ён забіў 8—12 коней. Да канца расправы 13 з 14 двароў у Іванькаве былі спалены дашчэнту.

Пасля нападу Грачоў уцёк з месца здарэння.

## Заўвагі 
## Спасылкі 
* КАК ЗАТРАВЛЕННЫЙ МУЖИК ПЕРЕБИЛ ПОЛДЕРЕВНИ ОБИДЧИКОВ

Катэгорыя:1925 год у СССР
Катэгорыя:Падзеі 26 ліпеня
Катэгорыя:Злачыннасць у СССР
Катэгорыя:Ліпень 1925 года
Хітрая

* Хітрая — рака ў Гродзенскай вобласці Беларусі
* Юлія Пятроўна Хітрая — беларуская плыўчыха
Хітрая (рака)

**Хітрая** — рака ў Дзятлаўскім раёне Гродзенскай вобласці Беларусі, правы прыток Шчары (басейн Нёмана). Даўжыня 12 км. Пачынаецца каля вёскі Петрашулевічы, упадае ў Шчару каля вёскі Прырэчча (Слонімскі раён). Асноўны прыток — рака Дымарка (справа). Сярэдні нахіл воднай паверхні 4,4 ‰. Вадазбор (84 км²) у межах Слонімскага ўзвышша, пад лесам 13 %.

## Літаратура 
* 

Катэгорыя:Прытокі Шчары
Катэгорыя:Рэкі Дзятлаўскага раёна
Катэгорыя:Рэкі Слонімскага раёна
Вера Валянцінаўна Алентава

**Вера Валянцінаўна Алентава**, па нараджэнні **Бы́кава** (; ) — савецкая і расійская актрыса тэатра і кіно, тэатральны педагог; народная артыстка Расійскай Федэрацыі (1992), лаўрэат Дзяржаўнай прэміі СССР (1981) і Дзяржаўнай прэміі РСФСР імя братоў Васільевых (1986).

У 1961 годзе адправілася ў Маскву, дзе паступіла і ў 1965 годзе скончыла акцёрскі факультэт школы-студыі імя У. І. Неміровіча-Данчанкі пры МХАТ СССР імя М. Горкага (кіраўнік курса — Васіль Пятровіч Маркаў).

У 1965 годзе была прынята ў трупу Маскоўскага драматычнага тэатра імя А. С. Пушкіна, на сцэне якога яе першай роляй стала Рэйна Пяткова ў спектаклі «Шакаладны салдацік» рэжысёра Барыса Равенскіх. Служыць у тэатры па цяперашні час.

Дэбютавала ў кіно ў ролі настаўніцы Лідзіі Фёдараўны ў драматычным мастацкім фільме пра савецкіх лётчыкаў-знішчальнікаў «Дні лётныя» (1965) у пастаноўцы Мікалая Літуса і Леаніда Рызіна, знятага на «Кінастудыі імя Аляксандра Даўжэнкі» (Украінская ССР).

Усесаюзную вядомасць атрымала пасля выхаду на савецкія экраны меладраматычнага мастацкага фільма рэжысёра Уладзіміра Мяньшова «Масква слязам не верыць» (1979, кінастудыя «Масфільм»), у якім выканала галоўную ролю Кацярыны Аляксандраўны Ціхаміравай. Стужка стала лідарам савецкага кінапракату 1980 года — яе паглядзела каля 90 мільёнаў гледачоў, а ў 1981 годзе была ўдастоена амерыканскай кінапрэміі «Оскар» у намінацыі «Лепшы фільм на замежнай мове».

З 2009 года Вера Алентава кіравала сумесна з мужам Уладзімірам Мяньшовым акцёрска-рэжысёрскай майстэрняй ва УДІКу.

Памерла 25 снежня 2025 года ва ўзросце 83 гадоў.

## Крыніцы
МАЗ-525

**МАЗ-525** — савецкі кар’ерны самазвал вялікай грузападымальнасці. Выпускаўся Мінскім аўтамабільным заводам з 1951 па 1959 год, а з 1959 па 1965 год — Беларускім аўтамабільным заводам.

## Гісторыя 
Распрацоўка пачата ў 1947 годзе на Яраслаўскім аўтамабільным заводзе пад кіраўніцтвам канструктарскага бюро вялікагрузных аўтамабіляў пры Міністэрстве аўтамабільнай прамысловасці СССР. Праект атрымаў назву ЯАЗ-225. На ім планавалася ўсталяваць зрушаную налева кабіну ЯАЗ-212 ад ЯАЗ-200 і ЯАЗ-210. Аднак у далейшым тэхнічную дакументацыю перадалі на МАЗ, дзе канструкцыя была істотна дапрацавана, вынікам чаго стала прысваенне новага індэкса. Мінская кабіна, якая захавала ад старых 212-х дзвярэй і некаторыя іншыя элементы, па практыцы таго часу атрымала асобнае пазначэнне МАЗ-526, а платформа самазвала — МАЗ-527.

Вырабляўся серыйна ў 1951—1958 гадах. На Мінскім аўтазаводзе было выпушчана каля 800 экзэмпляраў, а ўсяго з 1951 па 1965 гады — 6010 адзінак.

У 1959 годзе на базе вузлоў МАЗ-525 было выраблена 3 экзэмпляры колавага аэрадромнага цягача МАЗ-541.

З 1 лістапада 1958 года вытворчасць была перададзена Беларускаму аўтамабільнаму заводу, дзе аўтамабіль выпускаўся да 1965 года ўключна.

З 1965 года МАЗ-525 быў зняты з вытворчасці. Пасля гэтага завод цалкам перайшоў на выпуск новых самазвалаў БелАЗ-540А, а таксама яшчэ некалькі гадоў выпускаў запчасткі для аўтамабіляў папярэдняй мадэлі.

Эксплуатацыя машын працягвалася да пачатку 1970-х гадоў. МАЗы-525 удзельнічалі практычна ва ўсіх буйных савецкіх будоўлях 1950—1960-х гадоў, а таксама ў замежных будоўлях (напрыклад, ва ўзвядзенні Асуанскай плаціны ў Егіпце). Адзіны захаваны экзэмпляр усталяваны як помнік каля Краснаярскай ГЭС.

## Тэхнічныя характарыстыкі 
## Літаратура 
* 

## Спасылкі 
* Автомодельное бюро: МАЗ-525 

Катэгорыя:Аўтамабілі БелАЗ
525
Катэгорыя:Аўтамабілі 1950-х
Катэгорыя:Аўтамабілі 1960-х
Кокран (акруга, Тэхас)

**Акруга Кокран** () — акруга ў ЗША, штаце Тэхас. Афіцыйна ўтворана ў 1876 годзе і названа ў гонар Роберта Кокрана — салдата тэхаскіх сіл, які загінуў у бітве за Алама. Станам на 2000 год, колькасць насельніцтва складала 3730 чалавек. Акруговы цэнтр — горад Мортан.

Акруга Кокран уваходзіць у лік 46 акруг Тэхаса з дзеючым сухім законам або абмежаваннямі на продаж спіртных напояў.

Катэгорыя:Акругі Тэхаса
Мьюлшу

**Мьюлшу** () — горад у ЗША, размешчаны ў паўночна-заходняй частцы штата Тэхас, адміністрацыйны цэнтр акругі Бейлі. Па дадзеных перапісу за 2010 год колькасць жыхароў складала 5158 чалавек, паводле ацэнкі Бюро перапісу ЗША ў 2018 годзе ў горадзе пражывала 5568 чалавек.

Катэгорыя:Гарады Тэхаса
Бейлі

**Бейлі** - прозвішча, тапонім.
## Прозвішча 
* Аліса Бейлі, амерыканская пісьменніца
* Гаральд Бейлі, англійскі лінгвіст
* Крыстафер Бейлі, амерыканскі бягун, алімпійскі чэмпіён
* Ліберці Хайд Бейлі, амерыканскі батанік

## Тапонім 
* Бейлі (акруга)
Накадочэс

**Накадочэс** () — горад у ЗША, размешчаны ва ўсходняй частцы штата Тэхас. Адміністрацыйны цэнтр аднайменнай акругі. Насельніцтва — 32 147 чалавек па дадзеных перапісу 2020 года.

У Накадочэсе знаходзяцца Дзяржаўны ўніверсітэт імя Сцівена Остына і найбуйнейшы ў Тэхасе сад азалій.

Катэгорыя:Гарады Тэхаса
Накадочэс (акруга)

**Акруга Накадочэс** () — акруга штата Тэхас Злучаных Штатаў Амерыкі. На 2000 год у ёй пражывала 59201 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 64 117 чалавек. Акруговы цэнтр - горад Накадочэс. Адна з першапачатковых акруг Рэспублікі Тэхас, калі яна абвясціла аб незалежнасці ад Мексікі ў 1836 годзе. Названа ў гонар індзейскага племя накадочэс.

Катэгорыя:Акругі Тэхаса
Нью-Браўнфелс

**Нью-Браунфелс** () — горад у ЗША, размешчаны ў цэнтральнай частцы штата Тэхас. Горад названы ад нямецкага горада Браўнфельс, размяшчаецца на мяжы акруг Комал і Гуадалупэ і з’яўляецца адміністрацыйным цэнтрам акругі Комал. Па дадзеных перапісу за 2010 год колькасць жыхароў складала 57 740 чалавек, паводле ацэнкі Бюро перапісу ЗША ў 2017 годзе ў горадзе пражывала 79 152 чалавекі. У перакладзе з нямецкай мовы слова Braunfels азначае «карычневы камень». Горад заснаваны нямецкай абшчынай і на працягу XIX стагоддзя нават англамоўныя жыхары Тэхаса прамаўлялі назву на нямецкі капыл (Ной-Браўнфельс).

## Гарады-пабрацімы 
Катэгорыя:Гарады Тэхаса
Кэрал Кейн

**Кэрал Кейн** (, нар. ) — амерыканская характарная актрыса. Кейн дабілася поспеху ў 1970-х гадах, здымалася ў серыі паспяховых кінафільмаў, намінавалася на «Оскар» за галоўную ролю ў фільме «Хестэр Стрыт» (1975). Пазней яна выйграла дзве «Эмі» за ролю ў сіткоме ABC «Таксі» (1980—1983).

## Біяграфія 
Кэралін Лоры Кейн нарадзілася ў Кліўлендзе, штат Агая, у яўрэйскай сям’і. Падлеткам яна пачала выступаць у тэатры, а ў 1966 годзе дэбютавала на прафесійнай сцэне ў оф-брадвейскай п’есе «Расквіт міс Джын Броды» з Тэмі Граймс.

У 1970-х гадах Кейн знялася ў некалькіх кінафільмах, уключаючы «Пазнанне плоці» (1971), «Сабачы поўдзень» (1975), «Эні Хол» (1977) і «Калі тэлефануе незнаёмец» (1979). Яна намінавалася на прэмію «Оскар» за лепшую жаночую ролю за фільм 1975 года «Хёстэр Стрыт». З тых часоў яна з’явілася ў больш за пяцьдзесят кінафільмах, хоць практычна заўсёды ў другарадных ролях. Большага поспеху яна дабілася дзякуючы ролі ў сіткоме «Таксі» (1980—1983), якая прынесла ёй дзве прэміі «Эмі», у 1982 і 1983 гадах, а таксама намінацыю на «Залаты глобус».

Пасля «Таксі» Кейн знялася ў некалькіх нядоўга просущестоовавших сіткомах, уключаючы «Усё даравана» (NBC, 1986), «Амерыканскі летуценнік» (NBC, 1990-91) і «Перл» (CBS, 1996-97). У 2000-х яна з’явілася ў «Закон і парадак: Спецыяльны корпус», «Два з паловай чалавекі» і «Дурнушка». У 2014 годзе яна далучылася да серыяла Fox «Готэм» у другараднай ролі, а з 2015 па 2019 год здымалася ў сіткоме Netflix «Нясхільная Кімі Шміт».

З 2005 па 2014 год Кейн грала ролю зласлівай Мадам Марыбль у мюзікле «Злая». Ролю яна выконвала як у арыгінальнай брадвейскай пастаноўцы, так і лос-анджэлескай, а таксама рэгіянальных турах.

## Зноскі
Святлана Уладзіміраўна Сітнікава

**Святлана Уладзіміраўна Сітнікава** (нар. 21 лютага 1958, г. Барысаў, Мінская вобласць) — беларускі навуковы і кіруючы работнік у галіне адукацыі, матэматык і інжынер-праграміст па адукацыі. Кандыдат педагагічных навук (1996), дацэнт (2006).

## Біяграфія 
Нарадзілася 21 лютага 1958 года ў г. Барысаве Мінскай вобласці.

Скончыла сярэднюю школу № 8 г. Барысава ў 1975 годзе. З’яўлялася старшынёй Савета дружыны піянерскай, а затым першым сакратаром камсамольскай арганізацыі ў школе.

Пачынала працоўную дзейнасць на швейнай фабрыцы ў г. Барысаве; працавала выхавальнікам дзіцячага саду, настаўнікам матэматыкі і інфарматыкі ў г. Гродна.

У 1984 годзе скончыла Мінскі дзяржаўны педагагічны інстытут імя А. М. Горкага з прысваеннем кваліфікацыі «Настаўнік матэматыкі». У 1990 годзе прайшла прафесійнае навучанне па спецыяльнасці «Інжынер-праграміст», у 2002—2003 годзе — перападрыхтоўку ў Акадэміі кіравання пры Прэзідэнце Рэспублікі Беларусь па спецыяльнасці «Дзелавое адміністраванне».

Скончыла аспірантуру ў 1996 годзе і паспяхова абараніла кандыдацкую дысертацыю па праблеме фарміравання прафесійнай самаацэнкі педагога. Па выніках навуковай працы ў 2006 годзе Сітнікавай прысвоена навуковае званне дацэнта. Аўтар больш як 50 навуковых прац у сферы адукацыі дарослых.

З 1990 года працуе ў Мінскім абласным інстытуце развіцця адукацыі. Пачынала працу з пасады інжынера і метадыста па інфарматыцы, працавала начальніцай аддзела, загадчыцай кафедрай, намесніцай дырэктара, прарэктарам па навучальнай працы. З красавіка 2006 па чэрвень 2019 года рэктар Мінскага абласнога інстытута развіцця адукацыі.

Дэпутат Мінскага абласнога Савета дэпутатаў 27-га склікання. Першы намеснік старшыні грамадскага аб’яднання «Беларускі саюз жанчын».

## Узнагароды 
Узнагароджана медалём Францыска Скарыны і нагрудным знакам «Выдатнік адукацыі Рэспублікі Беларусь», граматамі Мінскага абласнога выканаўчага камітэта.

Катэгорыя:Дэпутаты Мінскага абласнога Савета дэпутатаў 28-га склікання
Фэй Бейнтэр

**Фэй Окел Бейнтэр** (,  — ) — амерыканская актрыса, уладальніца прэміі «Оскар».

## Біяграфія 
Фэй Бейнтэр нарадзілася 7 снежня 1893 года ў Лос-Анджэлесе. Яе кінадэбют адбыўся ў 1934 годзе і ў тым жа годзе яна з’явілася ў тэатрах Брадвея.

Бейнтэр хутка дабілася посьпеху і ў 1938 годзе стала першай актрысай, якую намінавалі на «Оскар» адразу ў дзвюх катэгорыях, як лепшая актрыса ў фільме «Белы сцяг» і лепшая актрыса другога плану ў фільме «Іезавель», за ролю ў якім яна і атрымала узнагароду Кінаакадэміі.

У 1961 годзе Бейнтэр зьнялася ў фільме «Дзіцячая гадзіна» разам з Одры Хепбёрн і Шырлі Мак-Лейн, які стаў апошнім у яе кінакар’еры. Ролю місіс Амеліі Тыфард зноў прынесла ёй намінацыю на «Оскар», але прэміі актрыса не атрымала. За свой уклад у развіццё кінаіндустрыі Фэй Бейнтэр стала ўладальніцай імянной зоркі на Галівудскай алеі славы па Галівуд-бульвар 7021.

Фэй Бейнтэр памерла 16 красавіка 1968 года — яна памерла ад пнеўманіі ва ўзросце 74 гадоў. Яе муж Рэджынальд Вэнебл быў ваенным афіцэрам, яе пахавалі побач з ім на Арлінгтанскіх нацыянальных могілках.

## Зноскі
Калодзіна

**Калодзіна**:
## Беларусь 
* Калодзіна (Мядзельскі раён)
## Расія 
* Калодзіна (Манастыршчынскі раён)
Трой (Нью-Ёрк)

**Трой** () — горад на ўсходзе штата Нью-Ёрк, на рацэ Гудзон, насупраць упадзення ў яе Махока. Адміністрацыйны цэнтр акругі Рэнселер. Уваходзіць у адну агламерацыю з Олбані і Скенектадзі. Насельніцтва 50,1 тыс. жыхароў (2010).

У гады існавання Новых Нідэрландаў на месцы горада знаходзілася латыфундыя Кіліена ван Рэнселера, аднаго з заснавальнікаў Галандскай Вест-Індскай кампаніі. У 1707 годзе землі выкупіла сямейства Вандэрхейдэн.

Паселішча, заснаванае ў 1786 годзе як Вандэрхейдэнс-Феры («Пераправа Вандэрхейдэна»), у 1789 годзе было перайменавана ў гонар старажытнай Троі (Іліума). Дэвіз горада абвяшчае: «Іліум быў, а Трой ёсць».

Падчас вайны 1812 года мясцовы прамысловец Сэмюэл Уілсан па мянушцы дзядзька Сэм пастаўляў амерыканскаму войску тушонку з этыкеткай U.S. Beef («мяса ЗША»). Абрэвіятуру «U.S.» памылкова расшыфравалі як скарачэнне ад Uncle Sam, і з тых часоў гэтая мянушка замацавалася за Злучанымі Штатамі.

З сярэдзіны XIX стагоддзя Трой — адзін з найбуйнейшых цэнтраў лёгкай прамысловасці ЗША.

Катэгорыя:Гарады штата Нью-Ёрк
Жыгалаўка

**Жыгалаўка**:
* Жыгалаўка (Ершыцкі раён)
* Жыгалаўка (Манастыршчынскі раён)
Кураўшчына

Назву **Ку́раўшчына** маюць:
## Населеныя пункты 
### Беларусь 
* Віцебская вобласць:
** Кураўшчына — былая вёска ў Аршанскім раёне
* Гродзенская вобласць:
** Кураўшчына — былы хутар у Барунскім сельсавеце Ашмянскага раёна
** Кураўшчына — былы хутар у Гальшанскім сельсавеце Ашмянскага раёна
### Расія 
* Кураўшчына — вёска ў Смаленскай вобласці
## Іншае 
* Кураўшчына — возера ў Аршанскім раёне Віцебскай вобласці
Лабкова

**Лабкова**:
* Лабкова (Манастыршчынскі раён)
* Лабкова (Пачынкаўскі раён)
Энтамапатагенныя грыбы

, забітыя энтамапатагенным грыбком віду  з сямейства ]]
**Энтамапатагенныя грыбы** (ад  — насякомае + патаген) — паразітычныя грыбы, якія паражаюць насякомых. Віды, патагенныя для шкоднікаў сельскай гаспадаркі, а таксама крывасмактальных і іншых шкодных насякомых, могуць выкарыстоўвацца для кантролю іх колькасці, гэта значыць як . Таксама вядомыя віды, што акрамя насякомых паражаюць і іншых членістаногіх: павукоў і кляшчоў або спецыялізуюцца на апошніх, але не на насякомых. Гэтыя віды ўваходзяць у тую ж экалагічную групу, што і энтамапатагенныя, і разглядаюцца сумесна з імі.

## Літаратура 
* 

Катэгорыя:Грыбы
Катэгорыя:Экалогія насякомых
Мортан (Тэхас)

**Мортан** () — горад у ЗША, размешчаны ў паўночна-заходняй частцы штата Тэхас, адміністрацыйны цэнтр акругі Кокран. Па дадзеных перапісу за 2010 год колькасць жыхароў складала 2006 чалавек, паводле ацэнкі Бюро перапісу ЗША ў 2016 годзе ў горадзе пражывала 1845 чалавек.

Катэгорыя:Гарады Тэхаса
Васіль Рыгоравіч Ян

**Васіль Рыгоравіч Ян** (сапраўднае прозвішча — *Янчавецкі*; 23 снежня 1874 (4 студзеня 1875),  — , ) — рускі савецкі пісьменнік, публіцыст, паэт і драматург, сцэнарыст, педагог. Аўтар папулярных гістарычных раманаў. Сын антыкаведа Рыгора Янчавецкага, брат журналіста і ўсходазнаўца Дзмітрыя Янчавецкага.

Пасля заканчэння гісторыка-філалагічнага факультэта Пецярбургскага ўніверсітэта ў 1898 годзе пачаў кар’еру журналіста і вандроўніка. У 1899—1901 гадах здзейсніў пешае падарожжа па Еўрапейскай Расіі і губернях Маларосіі, пабываў у Вялікабрытаніі. З 1902 года знаходзіўся на стацкай службе ў Туркестане, у 1903—1904 гадах пабываў у працяглай камандзіроўцы па Хівінскім ханстве і Бухарскім эміраце, Іране і Афганістане. У час Руска-японскай вайны быў карэспандэнтам на Далёкім Усходзе. У 1907 годзе здзейсніў вандраванне па Ўсходнім Міжземнамор’і, пабываў у Грэцыі, Палестыне, Егіпце. У 1908—1912 гадах служыў выкладчыкам лацінскай мовы Першай Пецярбургскай гімназіі, актыўна займаўся педагагічнай дзейнасцю. У 1908 годзе выпусціў кнігу нарысаў і артыкулаў «Выхаванне Звышчалавека», адзначаную моцным уплывам ніцшэанства; стаяў ля вытокаў скаўцкага руху ў Расіі, выпускаў гімназічны часопіс «Вучань». У 1912 годзе заняў пасаду карэспандэнта Пецярбургскага тэлеграфнага агенцтва ў Канстанцінопалі, затым у Бухарэсце. Даслужыўся да калежскага саветніка (1916), быў узнагароджаны ордэнам Святой Ганны III ступені з мячамі (1905) і ордэнам Святога Станіслава II ступені (1914). У 1918 годзе вярнуўся з сям’ёй у Расію. У 1918—1919 гадах служыў у Белым войску Калчака рэдактарам франтавой газеты і начальнікам бюро прапаганды.

Пасля ўсталявання савецкай улады працаваў журналістам і настаўнікам у Туве і Сібіры, падчас НЭПа служыў у структурах Дзяржбанка і планава-эканамічных установах Узбекскай ССР. Увесь гэты час займаўся аматарскімі тэатральнымі пастаноўкамі, п’есы для якіх ствараў сам. З 1928 года назаўжды ўладкаваўся ў Маскве, заняўшыся гістарычнай белетрыстыкай, друкаваўся пад прозвішчам «Ян». Першымі аповесцямі былі «Фінікійскі карабель» (1931) — аб Сідоне, Іерусаліме і Карфагене часоў цара Саламона, «Агні на курганах» (1932) — аб супраціве скіфаў і согдаў Аляксандру Македонскаму, «Спартак» (1933) аб паўстанні і «Малатабойцы» (1933) аб з’яўленні мануфактур у Расіі. За раманы «Чынгіз-хан» (1939) і «Баты» (1941—1942) Васілю Яну была прысуджана Сталінская прэмія ў галіне літаратуры і мастацтва першай ступені за 1941 год. Член Саюза савецкіх пісьменнікаў (1941).
Бярэзіна (верхні прыток Дняпра)

**Бярэзіна** () — рака ў Смаленскай вобласці Расіі, правы прыток Дняпра. 

Даўжыня — 63 км. Плошча басейна — 938 км². Пачынаецца каля вёскі Малькава (Лёзненскі раён) і на працягу 6 км цячэ па тэрыторыі Беларусі. Упадае ў Дняпро каля вёскі Гусіна (Краснінскі раён).

## Зноскі 
Катэгорыя:Прытокі Дняпра
Катэгорыя:Рэкі Лёзненскага раёна
Катэгорыя:Рэкі Смаленскай вобласці
Малая Бярэзіна

**Малая Бярэзіна** () — рака ў Руднянскім раёне Смаленскай вобласці Расіі, левы прыток Бярэзіны (басейн Дняпра). Даўжыня 43 км, плошча басейна 360 км³.

На рацэ знаходзіцца горад Рудня.

## Зноскі 
## Спасылкі 
* Малая Березина/Энциклопедия Смоленской области

Катэгорыя:Басейн Дняпра
Катэгорыя:Рэкі Смаленскай вобласці
Армія вызвалення Руанды

**Армія вызвалення Руанды** () — руандыйская паўстанцкая групоўка. У асноўным складалася з членаў Інтэрахамвэ і экс-вайскоўцаў Узброеных Сіл Руанды, якія ўдзельнічалі ў генацыдзе супраць тутсі. У гады Другой кангалезскай вайны фракцыя базавалася ва ўсходніх раёнах Дэмакратычнай Рэспублікі Конга ўздоўж мяжы з Руандай, вядучы барацьбу з руандыйскай і ўгандыйскай арміямі.

У 2000 годзе групоўка разам з Рухам супраціўлення хуту ўвайшла ў склад Дэмакратычных сіл вызвалення Руанды.

## Спасылкі 
* Army for the Liberation of Rwanda (ALIR)
* Army for the Liberation of Rwanda

Катэгорыя:Гісторыя Руанды
Beauveria bassiana

**Beauveria bassiana** — від грыбоў з роду . Тыпавы від роду.

Неспецыфічны энтамапатаген, які выкарыстоўваецца для біялагічнага кантролю насякомых-шкоднікаў.

## Апісанне 
Калонія анаморфы грыба на дэкстрозным агары Сабура і бульбяна-дэкстрозным агары 1,5—3 см на 10-ы дзень, шарсцістыя, белыя, затым часта светла-жаўтлявыя. Адваротны бок неафарбаваны, жаўтлявы або цёмна-чырвоны, у апошнім выпадку з растваральным пігментам, які дыфундуе ў асяроддзе. Споранашэнне ў масе белае.

Вегетатыўныя гіфы септаваныя, гіялінавыя, да 2 мкм шырынёй, гладкія. Канідыягенныя клеткі звычайна ў групах па 5 і болей, утвараюцца на гіфах паветранага міцэлія на прыпаверхневых клетках гіф субстратнага міцэлія. Аснова канідыягеннай клеткі амаль шарападобная да ампулападобнай, 3-6 мкм шырынёй, ад яе адыходзіць рахіс, які расце зігзагападобна, у яго выгібах размяшчаюцца канідыі. Канідыі (сімпадулаканідыі) 2-3 мкм у дыяметры, шарападобныя да шырокаэліптычных, часам з завастрэннем на верхавіне.

Тэлеаморфа утварае ў прыродзе цыліндрычную строму жоўта-карычневага або жаўтлявага колеру, 4-4,5 см даўжынёй, на верхавіне з пашырэннем, які нясе перытэцыі. Перытэцыі яйкападобныя, пагружаныя ў строму. Аскі цыліндрычныя, 230—590 мкм даўжынёй і 3,5—4 мкм шырынёй. Аскаспоры ніткападобныя, 300—570 мкм даўжынёй і каля 1 мкм шырынёй, могуць утвараць другасныя споры. У культуры ўтварэнне пладовых тэл пры скрыжаванні штамаў нестабільнае.

## Экалогія 
Шырока распаўсюджаны глебавы сапратроф і энтамапатаген. Таксама вылучаецца з паверхні раслін, зрэдку — у якасці эндафіту.

Тэлеаморфа ў цяперашні час выяўлена толькі ў Кітаі, дзе сустракаецца ў якасці патагена лускакрылых.

## Назва 
Від названы імем італьянскага юрыста і прыродазнаўцы Агасціна Басі (1773—1856). Басі на працягу 25 гадоў вывучаў хваробу тутавага шаўкапрада і паказаў, што яна выклікаецца гэтым грыбком.

## Сінонімы 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Літаратура 
* 
* 
* 
* 

Катэгорыя:Гіпакрэяльныя
Кадачнікаў

**Кадачнікаў** — прозвішча.

## Вядомыя носьбіты 
* Іван Пятровіч Кадачнікаў — Герой Савецкага Саюза
* Павел Пятровіч Кадачнікаў — савецкі акцёр
Павел Пятровіч Кадачнікаў

**Павел Петравіч Кадачнікаў** (; 16 [29] ліпеня 1915,  — , ) — савецкі акцёр, кінарэжысёр, сцэнарыст і педагог. Герой Сацыялістычнай Працы (1985), народны артыст СССР (1979), лаўрэат трох Сталінскіх прэмій (1948, 1949, 1951).

У 1935 годзе Кадачнікаў скончыў тэхнікум і стаў акцёрам створанага Б.Зонам Новага ТЮГа, дзе працаваў у 1935—1944 гадах. Яго першай роляй стаў Лель у «Снягурцы» А. М. Астроўскага. Ролю Купавы іграла актрыса Разалія Катовіч. Сумесная праца зблізіла іх, і неўзабаве калегі пажаніліся.

У ТЮГу Павел граў розныя ролі: ад казачных персанажаў да белагвардзейцаў, — але асабліва яму атрымоўваліся жывёлы. У адным са спектакляў ён іграў вужаку, і, напрыклад, драматург Я. Л. Шварц быў настолькі ўражаны працай маладога акцёра, што спецыяльна для яго напісаў ролю Казачніка ў спектаклі «Снежная каралева» паводле казкі Х. К. Андэрсена. Яму даручалі і эпічныя, узроставыя ролі. У трагедыі «Барыс Гадуноў» А. С. Пушкіна ён іграў летапісца Пімена.

З 1935 па 1938 год працаваў педагогам па тэхніцы маўлення ў Цэнтральным тэатральным вучылішчы (цяпер Расійскі дзяржаўны інстытут сцэнічных мастацтваў).
Раск (акруга, Тэхас)

**Акруга Раск** () — акруга штата Тэхас Злучаных Штатаў Амерыкі. Сфарміравана ў 1843 годзе. Названа ў гонар Томаса Джэферсана Раска, галоўнакамандуючага арміяй Рэспублікі Тэхас у 1836 годзе (падчас вайны за незалежнасць Тэхаса ад Мексікі).

Акруговы цэнтр — горад Хендэрсан.

Па ацэнцы Бюро перапісу насельніцтва ЗША ў 2009 годзе насельніцтва акругі складала 49 180 чалавек. 

## Крыніцы 
Катэгорыя:Акругі Тэхаса
Томас Джэферсан Раск

**Томас Джэферсан Раск** (; , Пендлтан, Паўднёвая Караліна — , , Тэхас) — тэхаскі і амерыканскі палітык і ваенны дзеяч, першы (разам з Сэмам Х’юстанам) сенатар ЗША ад штата Тэхас, член дэмакратычнай партыі.
Раск

**Раск** — прозвішча, тапонім.

## Прозвішча 
* Томас Джэферсан Раск — амерыканскі палітычны дзеяч

## Тапонім 
* Раск (акруга, Вісконсін)
* Раск (акруга, Тэхас)
* Раск (Тэхас)